วันนี้เพื่อนๆชวนกันไปทานซีฟู้ดบรรยากาศดีที่บางขุนเทียนค่ะ ก็ถ่อกันไปจากในเมืองไปจอดรถที่ท่าเรือ เสียค่าเรือไปกลับคนละ 50฿(ขาไปรอบสุดท้าย 1 ทุ่ม ร้านปิดประมาณ 3 ทุ่มครึ่ง) นั่งเรือไปประมาณ 15 นาทีนี่ได้บรรยากาศบ้านริมน้ำแบบอัมพวาตอนค่ำๆเลยค่ะ ขาดแต่หิ่งห้อยเท่านั้น 555
มาถึงร้านแล้ว บรรยากาศดีมาก ตากอากาศลมทะเลเย็นสบาย ส่วนอาหารที่สั่งวันนี้แอบเสียใจไปช้า กุ้งแม่น้ำกะปูตัวใหญ่ๆหมดค่ะ เลยสั่งมาตามนี้
1. ปลากะพงทอดน้ำปลา อร่อยกรอบนอกนุ่มในตามมาตรฐาน ซอสหวานๆเค็มๆไม่ต้องจิ้มน้ำจิ้มเลย
2. หมึกผัดไข่เค็ม รสชาติเข้มข้น หมึกสดกรอบดี
3. ข้าวผัดกุ้งจานขนาดกลาง ผัดข้าวร่วน รสชาติดี กุ้งตัวใหญ่
4. ยำกุ้งใบชะคราม จานนี้รสชาติคล้ายๆไข่ลูกเขย ออกหวานไปหน่อยค่ะ
5. อวนระเบิด เป็นซีฟู้ดรสแซ่บ น้ำซุปเผ็ดจัดจ้านด้วยพริกขี้หนูสดกับกระเทียม เข้ากันได้ดีกับกุ้ง ปลาหมึก เนื้อปลากะพงที่จัดเต็มก้นหม้อไฟ เพื่อนๆชอบเมนูนี้มาก

มื้อนี้ตกราวๆคนละ 500 บาท ถือว่าโอเคค่ะ ราคา 3 ⭐️
รสชาติ 3.5 ⭐️️ บรรยากาศ 4⭐️️
